| ***Gyvų numirėlių naktis*** |
| --- |
|  |
| Pavadinimas | *Night of the Living Dead* |
| Kilmės šalis | JAV |
| Režisierius | Džordžas Romeras |
| Prodiuseris (-iai) | Karl HardmanRussell Streiner |
| Scenaristas (-ai) | George A. RomeroJohn A. Russo |
| Vaidina | Duane JonesJudith O'DeaKarl HardmanMarilyn EastmanKeith WayneJudith RidleyBill CardilleKyra Schon |
| Metai | 1968 |
| Žanras | Siaubo |
| Trukmė | 96 min. |
| Kalba | Anglų k. |
| Biudžetas | 114 tūkst. USD |
| **IMDb įrašas** |

Gyvų numirėlių naktis
**Gyvų numirėlių naktis** (angl. *Night of the Living Dead*) – 1968 m. amerikiečių siaubo filmas, kurio režisierius – lietuviško kraujo turintis Džordžas Romeras, gavęs „Visų zombių krikštatėvio" pravardę. Filmas sukurtas kompanijų *Image Ten, Laurel Group, Market Square Productions* ir *Off Color Films*.

Filmo sėkmė
-----------

„Gyvų numirėlių nakties" filmavimo aikštelė kapinėse Pensilvanijoje
Premjera JAV – 1968 m. spalio 1 d. Filmas JAV uždirbo 12 mln. USD, užsienyje – 18 mln. USD. Kongreso biblioteka 1999 m. jį įtraukė į JAV Nacionalinį filmų registrą kaip nacionalinį turtą.

Tai Dž. Romero debiutinis pilnametražis filmas, kurį jis sukūrė, sukaupęs pradinį 100 tūkst. USD kapitalą. Šis mažo biudžeto (114 tūkst. USD) juodai baltas filmas apie zombius – esminis posūkis siaubo filmų žanre, savotiška filmų apie zombius pradžia. Dž. Romeras buvo ne tik šios juostos režisieriumi, bet ir scenarijaus bendraautoriu, kinematografu, vienu iš montuotojų, epizodinio vaidmens atlikėju (suvaidino žinių reporterį). Kurdamas savo filmą, jis sugalvojo viską: kas tokie yra zombiai, kaip jie atrodo, elgiasi ir kad vienu įkandimu gyvus žmones paverčia zombiais. Šie dėl nežinomų priežasčių staiga išeina iš kapo duobės ir likusių gyvų žmonių gyvenimą paverčia pragaru. Filmas kupinas specialiųjų efektų, kuriančių veiksmo tikroviškumo jausmą, papildančių šokiruojančius filmo įvykius, netrukus tapo kultiniu.

Kritika
-------

Netrūko įvairiausių atsiliepimų ir kritikos, netgi buvo reikalaujama uždrausti dėl pernelyg atvirų kanibalizmo ir smurto scenų, daugelis studijų, tarp jų ir *Columbia Pictures*, atsisakė filmą platinti, tą padaryti sutiko *Walter Reade Organization* su sąlyga „sušvelninti" jo pavadinimą, kurio vienas iš pirminių variantų buvo „Kūnų valgytojų naktis" (*Night of the Flesh Eaters*).

Filmo tęsiniai
--------------

Šio scenarijaus bendraautoris Džonas Ruso jo pagrindu 1974 m. išleido to paties pavadinimo knygą „Gyvų numirėlių naktis", Kristoferis Andriusas parašė romano naują versiją 2009 m. Filmo perdirbiniai išleisti 1990 m. (rež. Tomas Savinis), 2006 m. (rež. Džefas Brodstrytas, 3D versija).

Siužetas
--------

Zombiai filmo scenoje

DĖMESIO: *toliau atskleidžiamos kūrinio detalės*

Du žmonės, vyras ir moteris, atvažiuoja į kapines aplankyti kažkokį kapą, staiga prasideda griaustinis, pradeda žaibuoti, o vyras pradeda tyčia gąsdinti moterį. Pasirodęs baisus senis užpuola porą, grumiasi su jais, prasideda numirelių antpuoliai.....

Vaidmenys
---------

* Duane Jones – *Ben*,
* Judith O'Dea – *Barbra*,
* Karl Hardman – *Harry*,
* Marilyn Eastman – *Helen*,
* Keith Wayne – *Tom*,
* Judith Ridley – *Judy*,
* Kyra Schon – *Karen Cooper*,
* Charles Craig – *žurnalistas/zombis*,
* S. William Hinzman – *kapinių zombis*,
* George Kosana – *šerifas McClelland*,
* Frank Doak – *mokslininkas*.

Kūrybinė grupė
--------------

* Režisierius  – George A. Romero
* Scenarijaus autoriai – George A. Romero, John A. Russo
* Operatorius – George A. Romero

Nuorodos
--------

|  |  |
| --- | --- |
|  | **Vikiteka: Gyvų numirėlių naktis** – vaizdinė ir garsinė medžiaga  |

* Apie filmą „Gyvų numirėlių naktis" Archyvuota kopija 2009-04-15 iš Wayback Machine projekto.
* Knyga „Gyvų numirėlių naktis"[neveikianti nuoroda]
* 20 geriausių siaubo filmų. I dalis
* Filmų apie zombius žanro pradininkas[neveikianti nuoroda]